erhwenkuo/poetry-chinese-zhtw huggingface dataset:
題道虔上人竹房
作者：李嘉佑（唐）

詩思禪心共竹閑，任他流水向人間。手持如意高窗裡，斜日沿江千萬山。
秋朝木芙蓉
作者：李嘉佑（唐）

水面芙蓉秋已衰，繁條到是著花時。平明露滴垂紅臉，似有朝愁暮落悲。
袁江口憶王司勳、王吏部二郎中、起居十七弟
作者：李嘉佑（唐）

京華不啻三千里，客淚如今一萬雙。若個最為相憶處，青楓黃竹入袁江。
答泉州薛播使君重陽日贈酒
作者：李嘉佑（唐）

欲強登高無力去，籬邊黃菊為誰開。共知不是潯陽郡，那得王弘送酒來。
題張公洞
作者：李嘉佑（唐）

空山杳杳鸞鳳飛，神仙門戶開翠微。主人白髮雪霞衣，松間留我談玄機。
句
作者：李嘉佑（唐）

水田飛白鷺，夏木囀黃鸝。（李肇稱嘉佑有此句，白馬撼金珂，紛紛侍從多。身居驃騎幕，家住滹沱河。溪北映初星。
塞上
作者：司空圖（唐）

萬裡隋城在，三邊虜氣衰。沙填孤障角，燒斷故關碑。馬色經寒慘，雕聲帶晚悲。將軍正閒暇，留客換歌辭。
寄永嘉崔道融
作者：司空圖（唐）

旅寓雖難定，乘閑是勝遊。碧雲蕭寺霽，紅樹謝村秋。戍鼓和潮暗，船燈照島幽。詩家多滯此，風景似相留。
下方
作者：司空圖（唐）

三十年來往，中間京洛塵。倦行今白首，歸臥已清神。坡暖冬抽筍，松涼夏健人。更慚徵詔起，避世跡非真。
華下
作者：司空圖（唐）

日炙旱雲裂，迸為千道血。天地沸一鑊，竟自烹妖孽。堯湯遇災數，災數還中輟。何事奸與邪，古來難撲滅。
僧舍貽友
作者：司空圖（唐）

笑破人間事，吾徒莫自欺。解吟僧亦俗，愛舞鶴終卑。竹上題幽夢，溪邊約敵棋。舊山歸有阻，不是故遲遲。
下方
作者：司空圖（唐）

昏旦松軒下，怡然對一瓢。雨微吟思足，花落夢無聊。細事當棋遣，衰容喜鏡饒。溪僧有深趣，書至又相邀。
華下送文浦
作者：司空圖（唐）

郊居謝名利，何事最相親。漸與論詩久，皆知得句新。川明虹照雨，樹密鳥沖人。應念從今去，還來嶽下頻。
自誡
作者：司空圖（唐）

我祖銘座右，嘉謀貽厥孫。勤此苟不怠，令名日可存。媒衒士所恥，慈儉道所尊。松柏豈不茂，桃李亦自繁。眾人皆察察，而我獨昏昏。取訓於老氏，大辯欲訥言。
效陳拾遺子昂感遇二首
作者：司空圖（唐）

高燕飛何捷，啄害恣群雛。人豈玩其暴，華軒容爾居。強欺自天稟，剛吐信吾徒。乃知不平者，矯世道終孤。陽和含煦潤，卉木競紛華。當為眾所悅，私已汝何誇。北裡秘穠豔，東園鎖名花。豪奪乃常理，笑君徒咄嗟。
效陳拾遺子昂
作者：司空圖（唐）

醜婦競簪花，花多映愈醜。鄰女恃其姿，掇之不盈手。量已苟自私，招損乃誰咎。寵祿既非安，於吾竟何有。
感時
作者：司空圖（唐）

好鳥無惡聲，仁獸肯狂噬。寧教鸚鵡啞，不遣麒麟細。人人語與默，唯觀利與勢。愛毀亦自遭，掩謗終失計。
秋思
作者：司空圖（唐）

身病時亦危，逢秋多慟哭。風波一搖盪，天地幾翻覆。孤螢出荒池，落葉穿破屋。勢利長草草，何人訪幽獨。
早春
作者：司空圖（唐）

傷懷同客處，病眼卻花朝。草嫩侵沙短，冰輕著雨消。風光知可愛，容發不相饒。早晚丹丘去，飛書肯見招。
上陌梯寺懷舊僧二首
作者：司空圖（唐）

雲根禪客居，皆說舊無廬。松日明金像，山風向木魚。依棲應不阻，名利本來疏。縱有人相問，林間懶拆書。高鴉隔谷見，路轉寺西門。塔影蔭泉脈，山苗侵燒痕。鐘疏含杳靄，合迥亙黃昏。更待他僧到，長如前信存。
寄懷元秀上人
作者：司空圖（唐）

悠悠幹祿利，草草廢漁樵。身世堪惆悵，風騷頓寂寥。高秋期步野，積雨放趨朝。得句如相憶，莎齋且見招。
次韻和秀上人遊南五臺
作者：司空圖（唐）

中峰曾到處，題記沒蒼苔。振錫傳深谷，翻經想舊臺。危松臨砌偃，驚鹿驀溪來。內殿禦詩切，身迴心未回。
贈圓昉公
作者：司空圖（唐）

天階讓紫衣，冷格鶴猶卑。道勝嫌名出，身閑覺老遲。曉香延宿火，寒磬度高枝。每說長松寺，他年與我期。
贈信美寺岑上人
作者：司空圖（唐）

巡禮諸方遍，湘南頻有緣。焚香老山寺，乞食向江船。紗碧籠名畫，燈寒照淨禪。我來能永日，蓮漏滴寒泉。
江行二首
作者：司空圖（唐）

地闊分吳塞，楓高映楚天。曲塘春盡雨，方響夜深船。行紀添新夢，羈愁甚往年。何時京洛路，馬上見人煙。初程風信好，回望失津樓。日帶潮聲晚，煙含楚色秋。戍旗當遠客，島樹轉驚鷗。此去非名利，孤帆任白頭。
長安贈王注
作者：司空圖（唐）

正下搜賢詔，多君獨避名。客來當意愜，花發遇歌成。樂地留高趣，權門讓後生。東方禦閑駟，園外好同行。
贈步寄李員外
作者：司空圖（唐）

危橋轉溪路，經雨石叢荒。幽瀑下仙果，孤巢懸夕陽。病辭青瑣秘，心在紫芝房。更喜諧招隱，詩家有望郎。
寄鄭仁規
作者：司空圖（唐）

清才鄭小戎，標的貴遊中。萬裡雲無侶，三山鶴不籠。香和丹地暖，晚著綵衣風。榮路期經濟，唯應在至公。
寄考功王員外
作者：司空圖（唐）

喜聞三字耗，閑客是陪遊。白鳥閑疏索，青山日滯留。琴如高韻稱，詩愧逸才酬。更勉匡君志，論思在獻謀。
雜言
作者：司空圖（唐）

烏飛飛，兔蹶蹶，朝來暮去驅時節。女媧只解補青天，
陳疾
作者：司空圖（唐）

自憐旅舍亦酣歌，世路無機奈爾何。霄漢逼來心不動，閑得此身歸未得，磬聲深夏隔煙蘿。
淅上
作者：司空圖（唐）

華下支離已隔河，又來此地避干戈。山田漸廣猿時到，兒童慄熟迷歸路，歸得仍隨牧豎歌。西北鄉關近帝京，煙塵一片正傷情。愁看地色連空色，從他煙棹更南去，休向津頭問去程。
山中
作者：司空圖（唐）

全家與我戀孤岑，蹋得蒼苔一徑深。逃難人多分隙地，昨夜前溪驟雷雨，晚晴閒步數峰吟。
寄贈詩僧秀公
作者：司空圖（唐）

靈一心傳清塞心，可公吟後礎公吟。近來雅道相親少，冷曹孤宦甘寥落，多謝攜筇數訪尋。
重陽日訪元秀上人
作者：司空圖（唐）

紅葉黃花秋景寬，醉吟朝夕在樊川。卻嫌今日登山俗，歸來童稚爭相笑，何事無人與酒船。
丁未歲歸王官谷
作者：司空圖（唐）

家山牢落戰塵西，匹馬偷歸路已迷。塚上卷旗人簇立，將取一壺閑日月，長歌深入武陵溪。
書懷
作者：司空圖（唐）

病來猶強引雛行，力上東原欲試耕。幾處馬嘶春麥長，陶令若能兼不飲，無絃琴亦是沽名。
退棲
作者：司空圖（唐）

宦遊蕭索為無能，移住中條最上層。得劍乍如添健僕，自此致身繩檢外，肯教世路日兢兢。
五十
作者：司空圖（唐）

閑身事少只題詩，五十今來覺陡衰。清秩偶叨非養望，漉酒有巾無黍釀，負他黃菊滿東籬。
新歲對寫真
作者：司空圖（唐）

得見明時下壽身，須甘歲酒更移巡。生情暗結千重恨，自傷衰颯慵開鏡，擬與兒童別寫真。
華下
作者：司空圖（唐）

籜冠新帶步池塘，逸韻偏宜夏景長。扶起綠荷承早露，不用名山訪真訣，退休便是養生方。
重陽山居
作者：司空圖（唐）

詩人自古恨難窮，暮節登臨且喜同。四望交親兵亂後，明日更期來此醉，不堪寂寞對衰翁。
爭名
作者：司空圖（唐）

爭名豈在更搜奇，不朽才消一句詩。窮辱未甘英氣阻，只此共棲塵外境，無妨亦戀好文時。
光啟四年春戊申
作者：司空圖（唐）

亂後燒殘數架書，峰前猶自戀吾廬。忘機漸喜逢人少，酣歌自適逃名久，不必門多長者車。
丁巳重陽
作者：司空圖（唐）

重陽未到已登臨，探得黃花且獨斟。客舍喜逢連日雨，自賀逢時能自棄，歸鞭唯拍馬韉吟。
喜王駕小儀重陽相訪
作者：司空圖（唐）

白菊初開臥內明，聞君相訪病身輕。樽前且撥傷心事，擬將寂寞同留住，且勸康時立大名。
酬張芬赦後見寄
作者：司空圖（唐）

紫鳳朝銜五色書，陽春忽布網羅除。已將心變寒灰後，勞君故有詩相贈，欲報瓊瑤愧不如。
上元放二雉
作者：司空圖（唐）

嬰網雖皆困，搴籠喜共歸。無心期爾報，相見莫驚飛。
中秋
作者：司空圖（唐）

閑吟秋景外，萬事覺悠悠。此夜若無月，一年虛過秋。
偶題
作者：司空圖（唐）

水榭花繁處，春晴日午前。鳥窺臨檻鏡，馬過隔牆鞭。
閒步
作者：司空圖（唐）

幾處白煙斷，一川紅樹時。壞橋侵轍水，殘照背村碑。
春中
作者：司空圖（唐）

伏溜侵階潤，繁花隔竹香。嬌鶯方曉聽，無事過南塘。
獨望
作者：司空圖（唐）

綠樹連村暗，黃花出陌稀。遠陂春草綠，猶有水禽飛。
雜題
作者：司空圖（唐）

孤枕聞鶯起，幽懷獨悄然。地融春力潤，花泛曉光鮮。
漫題三首
作者：司空圖（唐）

亂後他鄉節，燒殘故國春。自憐垂白首，猶伴踏青人。齒落傷情久，心驚健忘頻。蝸廬經歲客，蠶市異鄉人。率怕人言謹，閑宜酒韻高。山林若無慮，名利不難逃。
河上二首
作者：司空圖（唐）

慘慘日將暮，驅羸獨到莊。沙痕傍墟落，風色入牛羊。新霽田園處，夕陽禾黍明。沙村平見水，深巷有鷗聲。
早朝
作者：司空圖（唐）

白日新年好，青春上國多。街平雙闕近，塵起五雲和。
即事二首
作者：司空圖（唐）

茶爽添詩句，天清瑩道心。只留鶴一隻，此外是空林。禦禮徵奇策，人心注盛時。從來留振滯，只待濟臨危。
永夜
作者：司空圖（唐）

永夜疑無日，危時只賴山。曠懷休慼外，孤跡是非間。
秦關
作者：司空圖（唐）

形勝今雖在，荒涼恨不窮。虎狼秦國破，狐兔漢陵空。
渡江
作者：司空圖（唐）

秋江共僧渡，鄉淚滴船回。一夜吳船夢，家書立馬開。
退居漫題七首
作者：司空圖（唐）

花缺傷難綴，鶯喧奈細聽。惜春春已晚，珍重草青青。堤柳自綿綿，幽人無恨牽。只憂詩病發，莫寄校書箋。燕語曾來客，花催欲別人。莫愁春又過，看著又新春。身外都無事，山中久避喧。破巢看乳燕，留果待啼猿。詩家通籍美，工部與司勳。高賈雖難敵，微官偶勝君。努力省前非，人生上壽稀。青雲無直道，暗室有危機。燕拙營巢苦，魚貪觸網驚。豈緣身外事，亦似我勞形。
即事九首
作者：司空圖（唐）

宿雨川原霽，憑高景物新。陂痕侵牧馬，雲影帶耕人。十年深隱地，一雨太平心。匣澀休看劍，窗明複上琴。明時那棄置，多病自遲留。疏磬和吟斷，殘燈照臥幽。衰鬢閑生少，丹梯望覺危。松須依石長，鶴不傍人卑。落葉頻驚鹿，連峰欲映雕。此生詩病苦，此病更蕭條。旅思又驚夏，庭前長小松。遠峰生貴氣，殘月斂衰容。林鳥頻窺靜，家人亦笑慵。舊居留穩枕，歸臥聽秋鐘。華宇知難保，燒來又卻修。只應巢燕惜，未必主人留。幽鳥穿籬去，鄰翁採藥回。雲從潭底出，花向佛前開。
松滋渡二首
作者：司空圖（唐）

步上短亭久，看回官渡船。江鄉宜晚霽，楚老語豐年。楚岫接鄉思，茫茫歸路迷。更堪斑竹驛，初聽鷓鴣啼。
華清宮
作者：司空圖（唐）

帝業山河固，離宮宴幸頻。豈知驅戰馬，只是太平人。
牛頭寺
作者：司空圖（唐）

終南最佳處，禪誦出青霄。群木澄幽寂，疏煙泛泬寥。
感時上盧相
作者：司空圖（唐）

兵待皇威振，人隨國步安。萬方休望幸，封嶽始鳴鑾。
亂後三首
作者：司空圖（唐）

喪亂家難保，艱虞病懶醫。空將憂國淚，猶擬灑丹墀。流芳能幾日，惆悵又聞蟬。行在多新貴，幽棲獨長年。世事嘗艱險，僧居慣寂寥。美香聞夜合，清景見寅朝。
秋景
作者：司空圖（唐）

景物皆難駐，傷春複怨秋。旋書紅葉落，擬畫碧雲收。
避亂
作者：司空圖（唐）

離亂身偶在，竄跡任浮沉。虎暴荒居迥，螢孤黑夜深。
長亭
作者：司空圖（唐）

梅雨和鄉淚，終年共酒衣。殷勤華表鶴，羨爾亦曾歸。
村西杏花二首
作者：司空圖（唐）

薄膩力偏羸，看看愴別時。東風狂不惜，西子病難醫。肌細分紅脈，香濃破紫苞。無因留得玩，爭忍折來拋。
獨坐
作者：司空圖（唐）

幽徑入桑麻，塢西逢一家。編籬薪帶繭，補屋草和花。
借居
作者：司空圖（唐）

借住郊園久，仍逢夏景新。綠苔行屐穩，黃鳥傍窗頻。
重陽
作者：司空圖（唐）

菊開猶阻雨，蝶意切於人。亦應知暮節，不比惜殘春。
偶書五首
作者：司空圖（唐）

衰謝當何懺，惟應悔壯圖。磬聲花外遠，人影塔前孤。色變鶯雛長，竿齊筍籜垂。白頭身偶在，清夏景還移。蜀妓輕成妙，吳娃狎共纖。晚妝留拜月，捲上水精簾。獨步荒郊暮，沉思遠墅幽。平生多少事，彈指一時休。掩謗知迎吠，欺心見強顏。有名人易困，無契債難還。
雜題九首
作者：司空圖（唐）

病來勝未病，名縛便忘名。今日甘為客，當時注湣徵。暑濕深山雨，荒居破屋燈。此生無懺處，此去作高僧。不須頻悵望，且喜脫喧囂。亦有終焉意，陂南看稻苗。樓帶猿吟迥，庭容鶴舞寬。z4書因閱畫，封藥偶和丹。宴罷論詩久，亭高拜表頻。岸香蕃舶月，洲色海煙春。驛步堤縈閣，軍城鼓振橋。鷗和湖雁下，雪隔嶺梅飄。帶雪南山道，和鐘北闕明。太平當共賀，開化喝來聲。舴艋猿偷上，蜻蜓燕競飛。樵香燒桂子，苔濕掛莎衣。溪漲漁家近，煙收鳥道高。松花飄可惜，睡裡灑離騷。
古樂府
作者：司空圖（唐）

一葉隨西風，君行亦向東。知妾飛書意，無勞待早鴻。
有感
作者：司空圖（唐）

燈影看須黑，牆陰惜草青。歲闌悲物我，同是冒霜螢。
休休亭
作者：司空圖（唐）

且喜安能保，那堪病更憂。可憐藜杖者，真個種瓜侯。
漫書二首
作者：司空圖（唐）

剩欲逢花折，判須冒雨頻。晴明開漸少，莫怕濕新巾。小蝶爾何競，追飛不憚勞。遠教群雀見，寧悟禍梯高。
歲盡二首
作者：司空圖（唐）

明日添一歲，端憂奈爾何。沖寒出洞口，猶校夕陽多。莫話傷心事，投春滿鬢霜。殷勤共尊酒，今歲只殘陽。
牡丹
作者：司空圖（唐）

得地牡丹盛，曉添龍麝香。主人猶自惜，錦幕護春霜。
亂後
作者：司空圖（唐）

羽書傳棧道，風火隔鄉關。病眼那堪泣，傷心不到間。
春山
作者：司空圖（唐）

可是武陵溪，春芳著路迷。花明催曙早，雲膩惹空低。
樂府
作者：司空圖（唐）

寶馬跋塵光，雙馳照路旁。喧傳報戚裡，明日幸長楊。
亂前上盧相
作者：司空圖（唐）

虜黠雖多變，兵驕即易乘。猶須勞斥候，勿遣大河冰。
和戶部楊員外伯成寓直
作者：李憕（唐）

落日彌綸地，公才畫省郎。詞驚起草筆，坐引護衣香。雙闕天河近，千門夕漏長。遙知臺上宿，不獨有文強。
同望幸新亭賜錢公宴
作者：李憕（唐）

感夢通玄化，覃恩降紫宸。賜錢開漢府，分帛醉堯人。地隔朝宗慶，亭臨蔔洛新。行看廣雲雨，二月次東巡。
奉和聖制從蓬萊向興慶閣道中留春雨中春望之作應制
作者：李憕（唐）

別館春還淑氣催，三宮路轉鳳凰臺。雲飛北闕輕陰散，已知聖澤深無限，更喜年芳入睿才。
銅雀妓
作者：李邕（唐）

西陵望何及，弦管徒在茲。誰言死者樂，但令生者悲。丈夫有餘志，兒女焉足私。擾擾多俗情，投跡互相師。直節豈感激，荒淫乃淒其。潁水有許由，西山有伯夷。頌聲何寥寥，唯聞銅雀詩。君舉良未易，永為後代嗤。
詠雲
作者：李邕（唐）

彩雲驚歲晚，繚繞孤山頭。散作五般色，凝為一段愁。影雖沉澗底，形在天際遊。風動必飛去，不應長此留。
登曆下古城員外孫新亭
作者：李邕（唐）

吾宗固神秀，體物寫謀長。形制開古跡，曾冰延樂方。太山雄地理，巨壑眇雲莊。高興汩煩促，永懷清典常。含弘知四大，出入見三光。負郭喜粳稻，安時歌吉祥。
奉和初春幸太平公主南莊應制
作者：李邕（唐）

傳聞銀漢支機石，複見金輿出紫微。織女橋邊烏鵲起，今日還同犯牛鬥，乘槎共逐海潮歸。
奉使登終南山
作者：王灣（唐）

常愛南山遊，因而盡原隰。數朝至林嶺，百仞登嵬岌。石壯馬徑窮，苔色步緣入。物奇春狀改，氣遠天香集。虛洞策杖鳴，低雲拂衣濕。倚巖見廬舍，入戶欣拜揖。問性矜勤勞，示心教澄習。玉英時共飯，芝草為餘拾。境絕人不行，潭深鳥空立。一乘從此授，九轉兼是給。辭處若輕飛，憩來唯吐吸。閑襟超已勝，迴路倏而及。煙色松上深，水流山下急。漸平逢車騎，向晚睨城邑。峰在野趣繁，塵飄宦情澀。辛苦久為吏，勞生何妄執。日暮懷此山，悠然賦斯什。
晚夏馬嵬卿叔池亭即事寄京都一二知己
作者：王灣（唐）

忝職畿甸淹，濫陪時俊後。才輕策疲劣，勢薄常驅走。牽役勞風塵，秉心在巖藪。宗賢開別業，形勝代希偶。竹繞清渭濱，泉流白渠口。逡巡期賞會，揮忽變星斗。逮此乘務閑，因而訪幽叟。入來殊景物，行複洗紛垢。林靜秋色多，潭深月光厚。盛香蓮近拆，新味瓜初剖。滯拙懷隱淪，書之寄良友。
麗正殿賜宴同勒天前煙年四韻應制
作者：王灣（唐）

金殿忝陪賢，瓊羞忽降天。鼎羅仙掖裡，觴拜瑣闈前。院逼青霄路，廚和紫禁煙。酒酣空忭舞，何以答昌年。
奉和賀監林月清酌
作者：王灣（唐）

華月當秋滿，朝英假興同。淨林新霽入，規院小涼通。碎影行筵裡，搖花落酒中。消宵凝爽意，並此助文雄。
次北固山下
作者：王灣（唐）

客路青山外，行舟綠水前。潮平兩岸闊，風正一帆懸。海日生殘夜，江春入舊年。鄉書何處達，歸雁洛陽邊。
觀搊箏
作者：王灣（唐）

虛室有秦箏，箏新月複清。弦多弄委曲，柱促語分明。曉怨凝繁手，春嬌入曼聲。近來唯此樂，傳得美人情。
晚春詣蘇州敬贈武員外
作者：王灣（唐）

蘇臺憶季常，飛棹曆江鄉。持此功曹掾，初離華省郎。貴門生禮樂，明代秉文章。嘉郡位先進，鴻儒名重揚。爰從姻婭貶，豈失忠信防。萬裡行驥足，十年暌鳳翔。回遷翊元聖，入拜佇惟良。別業對南浦，群書滿北堂。意深投轄盛，才重接筵光。陋學叨鉛簡，弱齡許翰場。神馳勞舊國，顏展別殊方。際曉雜氛散，殘春眾物芳。煙和疏樹滿，雨續小溪長。旅拙感成慰，通賢顧不忘。從來琴曲罷，開匣為君張。
秋夜寓直即事懷贈蕭令公裴侍郎兼通簡南省諸友人
作者：王灣（唐）

聖主萬年興，賢臣數載升。古靈傳嶽秀，宏量稟川澄。畿甸舉長策，風霜秉直繩。出車遙俗震，登閣滿朝稱。賦簡流亡輯，農安政理憑。還家新長幼，巡壟舊溝塍。忠梗大勳立，寰瀛墮業懲。焚香兼禦史，懸鏡委中丞。旟隼當朝立，臺驄發郡乘。司徒漢家重，國典潁川徵。雲路俄平入，臺階忽上淩。秉鈞調造化，宣綍慰黎烝。金省方秋作，瑤軒直夜憑。中書贈陳準，右相簡王陵。三傑賢更穆，百僚歡且兢。搖懷及賓友，計曲辨淄澠。閶闔暝陰散，鉤陳爽氣凝。月深宮樹轉，河近禁樓冰。卑吏夙驅策，微涓效鬥升。望麾宵繼火，書板曙懷蒸。彼此雖流盼，規模轉服膺。惠將霄漢隔，勞或歲時矜。位重恩寧濫，才輕懾不勝。林巒甘獨往，疵賤苦相仍。敢忘銜花雀，思同附驥蠅。平生逐鳥雀，何日嗣蒼鷹。
哭補闕亡友綦毋學士
作者：王灣（唐）

明代資多士，儒林得異才。書從金殿出，人向玉墀來。詞學張平子，風儀褚彥回。崇儀希上德，近侍接元臺。曩契心期早，今遊宴賞陪。屢遷君擢桂，分尉我從梅。忽遇乘軺客，雲傾構廈材。泣為洹水化，歎作泰山頹。冀善初將慰，尋言半始猜。位聯情易感，交密痛難裁。遠日寒旌暗，長風古挽哀。寰中無舊業，行處有新苔。反哭魂猶寄，終喪子尚孩。葬田門吏給，墳木路人栽。遽洩悲成往，俄傳寵令回。玄經貽石室，朱紱耀泉臺。地古春長閉，天明夜不開。登山一臨哭，揮淚滿蒿萊。
閏月七日織女
作者：王灣（唐）

耿耿曙河微，神仙此夜稀。今年七月閏，應得兩回歸。
句
作者：王灣（唐）

月華照杵空隨妾，風響傳砧不到君。
應詔賦得除夜
作者：史青（唐）

今歲今宵盡，明年明日催。寒隨一夜去，春逐五更來。氣色空中改，容顏暗裡回。風光人不覺，已著後園梅。
汴堤柳
作者：王泠然（唐）

隋家天子憶揚州，厭坐深宮傍海遊。穿地鑿山開禦路，功成力盡人旋亡，代謝年移樹空有。當時綵女侍君王，今日摧殘何用道，數裡曾無一枝好。驛騎征帆損更多，河畔時時聞木落，客中無不淚沾裳。
夜光篇
作者：王泠然（唐）

遊人夜到汝陽間，夜色冥濛不解顏。誰家暗起寒山燒，焦聲散著群樹鳴，炎氣傍林一川暖。是時西北多海風，初謂煉丹仙灶裡，還疑鑄劍神溪中。劃為飛電來照物，沸湯空谷數道水，融蓋陰崖幾年雪。兩京貧病若為居，
古木臥平沙
作者：王泠然（唐）

古木臥平沙，摧殘歲月賒。有根橫水石，無葉拂煙霞。春至苔為葉，冬來雪作花。不逢星漢使，誰辨是靈槎。
淮南寄舍弟
作者：王泠然（唐）

昔予從不調，經歲旅淮源。念爾長相失，何時返故園。寄書迷處所，分袂隔涼溫。遠道俱為客，他鄉共在原。歸情春伴雁，愁泣夜隨猿。愧見高堂上，朝朝獨倚門。
句
作者：王泠然（唐）

林狖欺童子，山精試老僧。陳兵劍閣山將動，飲馬珠江水不流。官微思倚玉，文淺怯投珠。
昇平詞五首
作者：曹唐（唐）

瑞氣繞宮樓，皇居上苑遊。遠岡連聖祚，平地載神州。會合兼重譯，潺湲近八流。中興豈假問，據此自千秋。寥泬敞延英，朝班立位橫。宣傳無草動，拜舞有衣聲。鴛瓦霜消濕，蟲絲日照明。辛勤自不到，遙見似前程。處處是歡心，時康歲已深。不同三尺劍，應似五絃琴。壽笑山猶盡，明嫌日有陰。何當憐一物，亦遣斷愁吟。日日聽歌謠，區中盡祝堯。蟲蝗初不害，夷狄近全銷。史筆唯書瑞，天臺絕見妖。因令匹夫志，轉欲事清朝。五帝三皇主，蕭曹魏邴臣。文章唯返樸，戈甲盡生塵。諫紙應無用，朝綱自有倫。昇平不可記，所見是閒人。
洛東蘭若歸
作者：曹唐（唐）

一衲老禪床，吾生半異鄉。管絃愁裡老，書劍夢中忙。鳥急山初暝，蟬稀樹正涼。又歸何處去，塵路月蒼蒼。
仙都即景
作者：曹唐（唐）

黃帝登真處，青青不記年。孤峰應礙日，一柱自擎天。石怪長棲鶴，雲閑若有仙。鼎湖看不見，零落數枝蓮。
漢武帝將候西王母下降
作者：曹唐（唐）

昆侖凝想最高峰，王母來乘五色龍。歌聽紫鸞猶縹緲，樹影悠悠花悄悄，若聞簫管是行蹤。
漢武帝於宮中宴西王母
作者：曹唐（唐）

鼇岫雲低太一壇，武皇齋潔不勝歡。長生碧字期親署，秋風嫋嫋月朗朗，玉女清歌一夜闌。
劉晨阮肇遊天臺
作者：曹唐（唐）

樹入天臺石路新，雲和草靜迥無塵。煙霞不省生前事，不知此地歸何處，須就桃源問主人。
劉阮洞中遇仙子
作者：曹唐（唐）

天和樹色靄蒼蒼，霞重嵐深路渺茫。雲實滿山無鳥雀，願得花間有人出，免令仙犬吠劉郎。
仙子送劉阮出洞
作者：曹唐（唐）

殷勤相送出天臺，仙境那能卻再來。雲液每歸須強飲，惆悵溪頭從此別，碧山明月閉蒼苔。
仙子洞中有懷劉阮
作者：曹唐（唐）

不將清瑟理霓裳，塵夢那知鶴夢長。洞裡有天春寂寂，曉露風燈零落盡，此生無處訪劉郎。
劉阮再到天臺不復見仙子
作者：曹唐（唐）

再到天臺訪玉真，青苔白石已成塵。笙歌冥寞閑深洞，桃花流水依然在，不見當時勸酒人。
織女懷牽牛
作者：曹唐（唐）

北斗佳人雙淚流，眼穿腸斷為牽牛。封題錦字凝新恨，欲將心向仙郎說，借問榆花早晚秋。
王遠宴麻姑蔡經宅
作者：曹唐（唐）

好風吹樹杏花香，花下真人道姓王。大篆龍蛇隨筆劄，要喚麻姑同一醉，使人沽酒向餘杭。
萼綠華將歸九疑留別許真人
作者：曹唐（唐）

九點秋煙黛色空，綠華歸思頗無窮。每悲馭鶴身難任，藍絲重勒金條脫，留與人間許侍中。
穆王宴王母於九光流霞館
作者：曹唐（唐）

桑葉扶疏閉日華，穆王邀命宴流霞。霓旌著地雲初駐，不知白馬紅韁解，偷吃東田碧玉花。
紫河張休真
作者：曹唐（唐）

琪樹扶疏壓瑞煙，玉皇朝客滿花前。山川到處成三月，東風小飲人皆醉，從聽黃龍枕水眠。
張碩重寄杜蘭香
作者：曹唐（唐）

碧落香銷蘭露秋，星河無夢夜悠悠。靈妃不降三清駕，人間何事堪惆悵，海色西風十二樓。
玉女杜蘭香下嫁於張碩
作者：曹唐（唐）

天上人間兩渺茫，不知誰識杜蘭香。來經玉樹三山遠，遺情更說何珍重，擘破雲鬟金鳳凰。
蕭史攜弄玉上升
作者：曹唐（唐）

豈是丹臺歸路遙，紫鸞煙駕不同飄。一聲洛水傳幽咽，緱山碧樹青樓月，腸斷春風為玉簫。
皇初平將入金華山
作者：曹唐（唐）

莫道真遊煙景賒，瀟湘有路入京華。溪頭鶴樹春常在，白羊成隊難收拾，吃盡溪邊巨勝花。
漢武帝思李夫人
作者：曹唐（唐）

惆悵冰顏不復歸，晚秋黃葉滿天飛。迎風細荇傳香粉，夜深池上蘭橈歇，斷續歌聲徹太微。
送羽人王錫歸羅浮
作者：曹唐（唐）

風前整頓紫荷巾，常向羅浮保養神。石磴倚天行帶月，最愛葛洪尋藥處，露苗煙蕊滿山春。
送劉尊師祗詔闕庭三首
作者：曹唐（唐）

海風葉葉駕霓旌，天路悠悠接上清。錦誥淒涼遺去恨，從此暫辭華表柱，便應千載是歸程。五峰已別隔人間，雙闕何年許再還。既掃山川收地脈，從此枕中唯有夢，夢魂何處訪三山。仙老閑眠碧草堂，帝書徵入白雲鄉。龜臺欲署長生籍，五千言外無文字，更有何詞贈武皇。
三年冬大禮五首
作者：曹唐（唐）

皇帝齋心潔素誠，自朝真祖報昇平。華山秋草多歸馬，千官整肅三天夜，劍佩初聞入太清。海日西飛度禁林，太清宮殿月沉沉。不聞北斗傾堯酒，雪風更起古杉葉，時送步虛清磬音。太一天壇降紫君，屬車龍鶴夜成群。春浮玉藻寒初落，千官不動旌旗下，日照南山萬樹雲。山擁飛雲海水清，天壇未夕仗先成。千官不起金縢議，側聞左右皆周呂，看取從容致太平。太和琴暖發南燻，水闊風高得細聞。滄海舉歌夔是相，今日病身慚小隱，欲將泉石勒移文。
暮春戲贈吳端公
作者：曹唐（唐）

年少英雄好丈夫，大家望拜執金吾。閑眠曉日聽鶗鴂，牡丹花下簾鉤外，獨憑紅肌捋虎鬚。
奉送嚴大夫再領容府二首
作者：曹唐（唐）

海風卷樹凍嵐消，憂國寧辭嶺外遙。自顧勤勞甘百戰，代北天南盡成事，肯將心許霍嫖姚。日照雙旌射火山，笑迎賓從卻南還。風雲暗發談諧外，無因得靸真珠履，親從新侯定八蠻。
贈南嶽馮處士二首
作者：曹唐（唐）

白石溪邊自結廬，風泉滿院稱幽居。鳥啼深樹劚靈藥，支頤冷笑緣名出，終日王門強曳裾。寂寥深木閉煙霞，洞裡相知有幾家。笑看潭魚吹水沫，夜靜著灰封釜灶，自添文武養丹砂。
題子侄書院雙松
作者：曹唐（唐）

自種雙松費幾錢，頓令院落似秋天。能藏此地新晴雨，莫教取次成閑夢，使汝悠悠十八年。
羽林賈中丞
作者：曹唐（唐）

四十年前百戰身，曾驅虎隊掃胡塵。風悲鼓角榆關暮，胸中別有安邊計，誰睬髭須白似銀。
送康祭酒赴輪臺
作者：曹唐（唐）

灞水橋邊酒一杯，送君千里赴輪臺。霜粘海眼旗聲凍，分明會得將軍意，不斬樓蘭不擬回。
南遊
作者：曹唐（唐）

盡興南遊卒未回，水工舟子不須催。政思碧樹關心句，蘆花寂寂月如練，何處笛聲江上來。
哭陷邊許兵馬使
作者：曹唐（唐）

北風裂地黯邊霜，戰敗桑幹日色黃。故國暗回殘士卒，除卻陰符與兵法，更無一物在儀床。
和周侍禦買劍
作者：曹唐（唐）

將軍溢價買吳鉤，要與中原靜寇仇。試掛窗前驚電轉，見說夜深星斗畔，等閒期克月支頭。
病馬五首呈鄭校書章三吳十五先輩
作者：曹唐（唐）

騄耳何年別渥窪，病來顏色半泥沙。四啼不鑿金砧裂，平原好放無人放，嘶向秋風苜蓿花。隴上沙蔥葉正齊，騰黃猶自局羸啼。尾蟠夜雨紅絲脆，階前莫怪垂雙淚，不遇孫陽不敢嘶。不剪焦毛鬣半翻，何人別是古龍孫。霜侵病骨無驕氣，一朝千里心猶在，爭肯潛忘秣飼恩。空被秋風吹病毛，無因濯浪刷洪濤。臥來總怪龍蹄跙，欲將鬐鬣重裁剪，乞借新成利鉸刀。病久無人著意看，玉華衫色慾凋殘。飲驚白露泉花冷，王良若許相抬策，千里追風也不難。
長安客舍敘邵陵舊宴，寄永州蕭使君五首
作者：曹唐（唐）

邵陵佳樹碧蔥蘢，河漢西沈宴未終。殘漏五更傳海月，今日卻懷行樂處，兩床絲竹水樓中。不知何路卻飛翻，虛受賢侯鄭重恩。五夜清歌敲玉樹，狼藉梨花滿城月，當時長醉信陵門。粉堞彤軒畫障西，水雲紅樹窣璿題。鷓鴣欲絕歌聲定，東風夜月三年飲，不省非時不似泥。木魚金鑰鎖春城，夜上紅樓縱酒情。竹葉水繁更漏促，星斗漸稀賓客散，碧雲猶戀豔歌聲。三年身逐漢諸侯，賓榻容居最上頭。飽聽笙歌陪痛飲，月滿前山圓不動，更邀詩客上高樓。
勖劍
作者：曹唐（唐）

古物神光雪見羞，未能擎出恐泉流。暗臨黑水蛟螭泣，垂情不用將閒氣，惱亂司空犯鬥牛。
仙都即景
作者：曹唐（唐）

蟠桃花老華陽東，軒後登真謝六宮。旌節暗迎歸碧落，看卻龍髯攀不得，紅霞零落鼎湖空。
望九華寄池陽杜員外
作者：曹唐（唐）

戴月早辭三秀館，遲明初識九華峰。差差玉劍寒鋩利，行春若到五溪上，此處褰帷正面逢。
依禦史溫飛卿華清宮二十二韻
作者：徐夤（唐）

地靈蒸水暖，天氣待宸遊。嶽拱蓮花秀，峰高玉蕊秋。朝元雕翠閣，乞巧繡瓊樓。碧海供驪嶺，黃金絡馬頭。五王更入帳，七貴迭封侯。夕雨鳴鴛瓦，朝陽曄柘裘。伊皋爭負鼎，舜禹讓垂旒。墮珥閑應拾，遺釵醉不收。飛煙籠劍戟，殘月照旌斿。履朔求衣早，臨陽解佩羞。宮詞裁錦段，御筆落銀鉤。帝裡新豐縣，長安舊雍州。雪衣傳貝葉，蟬鬢插山榴。對景瞻瑤兔，昇天駕彩虯。丹書陳北虜，玄甲擐犀牛。聖誥多屯否，生靈少怨尤。穹旻當有輔，帷幄豈無籌。鳳態傷紅豔，鸞輿緩紫騮。樹名端正在，人慾夢魂休。讖語山旁鬼，塵銷隴畔丘。重來芳草恨，往事落花愁。五十年鴻業，東憑渭水流。
尚書命題瓦硯
作者：徐夤（唐）

遠向端溪得，皆因郢匠成。鑿山青靄斷，琢石紫花輕。散墨松香起，濡毫藻句清。入臺知價重，著匣恐塵生。守黑還全器，臨池早著名。春闈攜就處，軍幕載將行。不獨雄文陣，兼能助筆耕。莫嫌涓滴潤，深染古今情。洗處無瑕玷，添時識滿盈。蘭亭如見用，敲戛有金聲。
東風解凍省試
作者：徐夤（唐）

暖氣飄蘋末，凍痕銷水中。扇冰初覺泮，吹海旋成空。入律三春照，朝宗萬裡通。岸分天影闊，色照日光融。波起輕搖綠，鱗遊乍躍紅。殷勤排弱羽，飛翥趁和風。
和僕射二十四丈牡丹八韻
作者：徐夤（唐）

帝王城裡看，無故亦無新。忍摘都緣借，移栽未有因。光陰嫌太促，開落一何頻。羞殺登牆女，饒將解佩人。蕊堪靈鳳啄，香許白龍親。素練籠霞曉，紅妝帶臉春。莫辭終夕醉，易老少年身。買取歸天上，寧教逐世塵。
釣絲竹
作者：徐夤（唐）

藋藋拂清流，堪維舴艋舟。野蟲懸作餌，溪月曲為鉤。雨潤搖階長，風吹繞指柔。若將諸樹比，還使綠楊羞。蠶婦非堯女，漁人是子猷。湖邊舊栽處，長映讀書樓。
尚書會仙亭詠薔薇夤坐中聯四韻晚歸補緝所聯因成一篇
作者：徐夤（唐）

結綠根株翡翠莖，句芒中夜刺猩猩。景陽妝赴嚴鐘出，風吹嫩帶香苞展，露灑啼思淚點輕。阿母蕊宮期索去，鬥日只憂燒密葉，映階疑欲讓雙旌。含煙散纈佳人惜，海棠若要分流品，秋菊春蘭兩恰平。
和尚書詠泉山瀑布十二韻
作者：徐夤（唐）

名齊火浣溢山椒，誰把驚虹掛一條。天外倚來秋水刃，噴石似煙輕漠漠，濺崖如雨冷瀟瀟。水中蠶緒纏蒼壁，千尋練寫長年在，六出花開夏日消。急恐劃分青嶂骨，林際猿猱偏得飯，岸邊烏鵲擬為橋。赤城未到詩先寄，
自詠十韻
作者：徐夤（唐）

只合滄洲釣與耕，忽依螢燭愧功成。未遊宦路叨卑宦，錢財儘是侯王惠，骨肉偕承裡巷榮。拙賦偏聞鐫印賣，寒益輕裯饒美寢，出乘車馬免徒行。粗支菽粟防饑歉，如今便死還甘分，莫更嫌他白髮生。
鏡中覽懷
作者：徐夤（唐）

晨起梳頭忽自悲，鏡中親見數莖絲。從今休說龍泉劍，世上恩讎報已遲。
楚國史
作者：徐夤（唐）

六國商於恨最多，良弓休綰劍休磨。君王不剪如簧舌，再得張儀欲奈何。
張儀
作者：徐夤（唐）

荊楚南來又北歸，分明舌在不應違。懷王本是無心者，籠得蒼蠅卻放飛。
薔薇
作者：徐夤（唐）

朝露灑時如濯錦，晚風飄處似遺鈿。重門剩著黃金鎖，莫被飛瓊摘上天。
大夫松
作者：徐夤（唐）

五樹旌封許歲寒，挽柯攀葉也無端。爭如澗底淩霜節，不受秦皇亂世官。
杏園
作者：徐夤（唐）

杏苑簫聲好醉鄉，春風嘉宴更無雙。憑誰為謔穆天子，莫把瑤池並曲江。
蕉葉
作者：徐夤（唐）

綠綺新裁織女機，擺風搖日影離披。只應青帝行春罷，閑倚東牆卓翠旗。
路旁草
作者：徐夤（唐）

楚甸秦原萬裡平，誰教根向路傍生。輕蹄繡轂長相蹋，合是榮時不得榮。
讀漢紀
作者：徐夤（唐）

布衣空手取中原，勁卒雄師不足論。楚國八千秦百萬，豁開胸臆一時吞。
李夫人二首
作者：徐夤（唐）

不望金輿到錦帷，人間樂極即須悲。若言要識愁中貌，也似君恩日日衰。招得香魂爵少翁，九華燈燭曉還空。漢王不及吳王樂，且與西施死處同。
明妃
作者：徐夤（唐）

不用牽心恨畫工，帝家無策及邊戎。香魂若得升明月，夜夜還應照漢宮。
馬嵬
作者：徐夤（唐）

二百年來事遠聞，從龍誰解盡如雲。張均兄弟皆何在，卻是楊妃死報君。
依韻贈南安方處士五首
作者：徐夤（唐）

七貴五侯生肯退，利塵名網死當拋。黔婁寂寞嚴陵臥，借問何人與結交。休把羸蹄蹋霜雪，書成何處獻君王。嵩山好與浮丘約，三十六峰雲外鄉。百萬僧中不為僧，比君知道僅誰能。無家寄泊南安縣，六月門前也似冰。兩鬢當春卻似秋，僻居誇近野僧樓。落花明月皆臨水，明月不流花自流。晉楚忙忙起戰塵，龔黃門外有高人。一畦雲薤三株竹，席上先生未是貧。
依韻答黃校書
作者：徐夤（唐）

慈恩雁塔參差榜，杏苑鶯花次第遊。白日有愁猶可散，青山高臥況無愁。
傷進士謝庭皓
作者：徐夤（唐）

獻書猶未達明君，何事先遊岱嶽雲。惟有春風護冤魄，與生青草蓋孤墳。
聞司空侍郎訃音
作者：徐夤（唐）

園綺生雖逢漢室，巢由死不謁堯階。夫君歿去何人葬，合取夷齊隱處埋。
偶題二首
作者：徐夤（唐）

買骨須求騏驥骨，愛毛宜採鳳凰毛。駑駘燕雀堪何用，仍向人前價例高。賦就長安振大名，斬蛇功與樂天爭。歸來延壽溪頭坐，終日無人問一聲。
猿
作者：徐夤（唐）

宿有喬林飲有溪，生來蹤跡遠塵泥。不知心更愁何事，每向深山夜夜啼。
追和賈浪仙古鏡
作者：徐夤（唐）

誰開黃帝橋山塚，明月飛光出九泉。狼藉蘚痕磨不盡，黑雲殘點汙秋天。
蝴蝶三首
作者：徐夤（唐）

不並難飛繭裡蛾，有花芳處定經過。天風相送輕飄去，卻笑蜘蛛謾織羅。苒苒雙雙拂畫欄，佳人偷眼再三看。莫欺翼短飛長近，試就花間撲已難。栩栩無因系得他，野園荒徑一何多。不聞絲竹誰教舞，應仗流鶯為唱歌。
新刺襪
作者：徐夤（唐）

素手春溪罷浣紗，巧裁明月半彎斜。齊宮合贈東昏寵，好步黃金菡萏花。
寄華山司空侍郎
作者：徐夤（唐）

山掌林中第一人，鶴書時或問眠雲。莫言疏野全無事，明月清風肯放君。
初夏戲題
作者：徐夤（唐）

長養燻風拂曉吹，漸開荷芰落薔薇。青蟲也學莊周夢，化作南園蛺蝶飛。
渾家門客聯句
作者：不詳（唐）

自與渾家鄰，馨香遂滿身。無心好清靜，人用去灰塵。——麻大終朝每去依煙火，春至還歸養子孫。——和且耶曾向苻王筆端坐，爾來求食渾家門。——和且耶
長須國駙馬詠妻
作者：長須國駙馬（唐）

花無葉不妍，女無須亦醜。丈人試遣惣無，未必不如惣有。
原陵老翁吟
作者：原陵老翁（唐）

野田荊棘春，閨閣綺羅新。出沒頭上日，生死眼前人。欲知我家在何處，北邙松柏正為鄰。洛陽女兒羅綺多，無奈孤翁老去何，奈爾何。正色鴻燾，神思化伐。穹施後承，光負玄設。嘔淪吐萌，拿尾研動。袾袾哳哳。dS用秘功，以嶺以穴。柂薪伐藥，莽榤萬茁。嘔律則祥，佛倫惟薩。牡虛無有，五行七曜，成此閏餘。上帝降靈，歲且涒徐。蛇蛻其皮，何以蔽踝，霞袂雲袽。哀爾浮生，櫛比荒墟。吾複麗氣，還形之初。在帝左右，道濟忽諸。
述懷
作者：嚴含質（唐）

昔為仙子今為虎，流落陰崖足風雨。更將斑毳被餘身，千載空山萬般苦。
題壁
作者：嚴含質（唐）

下玄八千億甲子，丹飛先生嚴含質。謫下中天被斑革，
無題
作者：李微（唐）

偶因狂疾成殊類，災患相仍不可逃。今日爪牙誰敢敵，此夕溪山對明月，不成長嘯但成嗥。
維揚空莊四怪聯句
作者：不詳（唐）

齊紈魯縞如霜雪，寥亮高聲予所發。——故杵嘉賓良會清夜時，煌煌燈燭我能持。——燈檯清冷之泉候朝汲，桑綆相牽常出入。——水桶爨薪貯泉相煎熬，充他口腹我為勞。——破鐺
柳藏經二絕句
作者：柳藏經（唐）

寒水停園沼，秋池滿敗荷。杜門窮典籍，所得事今多。誰謂三才貴，餘觀萬化同。心虛嫌蠹食，年老怯狂風。
太白山魔誑道士詩
作者：不詳（唐）

三秋稽顙叩真靈，龍虎交時金液成。絳雪既凝身可度，蓬壺頂上彩雲生。
金缶魅詩
作者：不詳（唐）

色分藍葉青，聲比磬中鳴。七月初七夜，吾當示汝形。
東陽夜怪詩
作者：不詳（唐）

誰家掃雪滿庭前，萬壑千峰在一拳。吾心不覺侵衣冷，曾向此中居幾年。
東陽夜怪詩
作者：不詳（唐）

擁褐藏名無定蹤，流沙千里度衰容。傳得南宗心地後，此身應便老雙峰。為有閻浮珍重因，遠離西國赴鹹秦。自從無力休行道，且作頭陀不繫身。
東陽夜怪詩
作者：不詳（唐）

長安城東洛陽道，車輪不息塵浩浩。爭利貪前競著鞭，相逢儘是塵中老。日晚長川不計程，離群獨步不能鳴。賴有青青河畔草，春來猶得慰羈情。
東陽夜怪詩
作者：不詳（唐）

愛此飄颻六出公，輕瓊冷絮舞長空。當時正逐秦丞相，騰躑川原喜北風。
東陽夜怪詩
作者：不詳（唐）

事君同樂義同憂，那校糟糠滿志休。不是守株空待兔，終當逐鹿出林丘。少年長負饑鷹用，內顧曾無寵鶴心。秋草驅除思去宇，平原毛血興從禽。
東陽夜怪詩
作者：不詳（唐）

舞鏡爭鸞彩，臨場定鶻拳。正思仙仗日，翹首仰樓前。養鬥形如木，迎春質似泥。信如風雨在，何憚跡卑棲。為脫田文難，常懷紀渻恩。欲知疏野態，霜曉叫荒村。
東陽夜怪詩
作者：不詳（唐）

亂魯負虛名，遊秦感寧生。候驚丞相喘，用識葛盧鳴。黍稷滋農具，軒車乏道情。近來筋力退，一志在歸耕。
東陽夜怪詩
作者：不詳（唐）

為慚食肉主恩深，日晏蟠蜿臥錦衾。且學志人知白黑，那將好爵動吾心。
東陽夜怪詩
作者：不詳（唐）

鳥鼠是家川，周王昔獵賢。一從離子卯，應見海桑田。
田四郎求婚聯句
作者：不詳（唐）

一點紅裳出翠微，秋天雲靜月離離。——田四郎天曹使者徒回首，何不從他九族卑。——
黑駒別盧傳素詩
作者：不詳（唐）

既食丈人粟，又飽丈人芻。今日相償了，永離三惡途。
筆精詩
作者：不詳（唐）

昔荷蒙恬惠，尋遭仲叔投。夫君不指使，何處覓銀鉤。學問從君有，詩書自我傳。須知王逸少，名價動千年。能令音信通千里，解致龍蛇運八行。惆悵江生不相賞，應緣自負好文章。
二斑與寧茵賦詩
作者：不詳（唐）

曉讀雲水靜，夜吟山月高。焉能履虎尾，豈用學牛刀。——甯茵但得居林嘯，焉能當路蹲。渡河何所適，終是怯劉琨。——斑寅無非悲甯戚，終是怯庖丁。若遇龔為守，蹄涔向北溟。——斑特
白田獺魅別村女詩
作者：不詳（唐）

潮來逐潮上，潮落在空灘。有來終有去，情易複情難。腸斷腸中子，明月秋江寒。
邢君才舊宅三怪詩
作者：鐵銚（唐）

昔日炎炎徒自知，今無烽灶欲何為。可憐國柄全無用，曾見家人下第時。
邢君才舊宅三怪詩
作者：破笛（唐）

當時得意氣填心，一曲君前直萬金。今日不如庭下竹，風來猶得學龍吟。
邢君才舊宅三怪詩
作者：禿帚（唐）

頭焦鬢禿但心存，力盡塵埃不復論。莫笑今來同腐草，曾經終日掃朱門。
維揚少年與孟氏贈答詩
作者：孟氏（唐）

可惜春時節，依然獨自遊。無端兩行淚，長只對花流。
維揚少年與孟氏贈答詩
作者：孟氏（唐）

誰家少年兒，心中暗自欺。不道終不可，可即恐郎知。
維揚少年與孟氏贈答詩
作者：少年（唐）

神女得張碩，文君遇長卿。逢時兩相得，聊足慰多情。
胡志忠題戶
作者：不詳（唐）

恃勇禍必嬰，恃強勢必傾。胡為萬金子，而與惡物爭。休將逝魄趨府庭，止於此館歸冥冥。
高侍郎詩
作者：不詳（唐）

危冠高袖楚宮妝，獨步閒庭逐夜涼。自把玉簪敲砌竹，清歌一曲月如霜。
呂氏宅妖誓師詞
作者：不詳（唐）

天馬斜飛度三止，上將橫行擊四方。輜車直入無迴翔，六甲次第不乖行。
袁少年詩
作者：不詳（唐）

風波千里闊，臺榭半天高。此興將何比，身知插羽毛。峰巒多秀色，松桂足清聲。自有山林趣，全忘城闕情。羅浮南海外，昔日已聞之。千里來遊覽，幽情我自知。
東柯院妖謔杜令
作者：不詳（唐）

雖共蒿蘭伍，南朝有宗祖。莫打綠袍人，空中且歌舞。堪憐木邊土，非兒不似女。瘦馬上高山，登臨何自苦。
嵩山小兒吟
作者：不詳（唐）

我本長生深山內，更何入他不二門。爭如訪取舊時伴，休更朝夕勞神魂。
魚腹丹書
作者：不詳（唐）

九登龍門山，三飲太湖水。畢竟不成龍，命負張鬍子。
魚身字
作者：不詳（唐）

三度過海，兩度上漢。行至勒漠，命屬柏君。
馬作人語
作者：不詳（唐）

蘆荻花，此花開後路無家。
孫長史女與焦封贈答詩
作者：孫長史女（唐）

妾失鴛鴦伴，君方萍梗遊。少年歡醉後，只恐苦相留。心常名宦外，終不恥狂遊。誤入桃源裡，仙家爭肯留。鵲橋織女會，也是不多時。今日送君處，羞言連理枝。但保同心結，無勞織錦詩。蘇秦求富貴，自有一回時。
石甕寺燈魅詩
作者：不詳（唐）

涼風暮起驪山空，長生殿鎖霜葉紅。朝來試入華清宮，分明憶得開元中。金殿不勝秋，月斜石樓冷。誰是相顧人，褰帷吊孤影。煙滅石樓空，悠悠永夜中。虛心怯秋雨，豔質畏飄風。向壁殘花碎，侵階墜葉紅。還如失群鶴，飲恨在雕籠。
洛下女郎歌
作者：不詳（唐）

皎潔玉顏勝白雪，況乃當年對風月。沈吟不敢怨春風，自歎容華暗消歇。
洛下女郎歌
作者：不詳（唐）

絳衣披拂露盈盈，淡染胭脂一朵輕。自恨紅顏留不住，莫怨春風道薄情。
袁長官女詩
作者：不詳（唐）

彼見是忘憂，此看同腐草。青山與白雲，方展我懷抱。
袁長官女詩
作者：不詳（唐）

剛被恩情役此心，無端變化幾湮沈。不如逐伴歸山去，長笑一聲煙霧深。
真符女與申屠澄贈和詩
作者：不詳（唐）

一尉慚梅福，三年愧孟光。此情何所喻，川上有鴛鴦。
真符女與申屠澄贈和詩
作者：不詳（唐）

琴瑟情雖重，山林志自深。常憂時節變，辜負百年心。
夭桃詩
作者：不詳（唐）

鉛華久禦向人間，欲舍鉛華更慘顏。縱有青丘吟夜月，無因重照舊雲鬟。
青衣春條詩
作者：不詳（唐）

幽室鎖妖豔，無人蘭蕙芳。春風三十載，不盡羅衣香。
明器婢詩
作者：不詳（唐）

獨持巾櫛掩玄關，小帳無人燭影殘。昔日羅衣今化盡，白楊風起隴頭寒。
妙香詞
作者：不詳（唐）

勸君酒莫辭，花落拋舊枝。只有北邙山下月，
廬山女贈朱樸
作者：不詳（唐）

但持冰潔心，不識風霜冷。任是懷禮容，無人顧形影。知君久積池塘夢，遣我方思變動來。操執若同顏叔子，今宵寧免淚盈腮。
青蘿帳女贈穆郎
作者：不詳（唐）

團圓今夕色光輝，結了同心翠帶垂。此後莫教塵點染，他年長照歲寒姿。
褰帳
作者：不詳（唐）

揉藍綠色曲塵開，靜見三星入坐來。桂影已圓攀折後，子孫長作棟樑材。
題碧花箋
作者：不詳（唐）

珠露素中書繾綣，青蘿帳裡寄鴛鴦。自憐孤影清秋夕，灑淚裴回滴冷光。
白蘋洲碧衣女子吟
作者：不詳（唐）

碧水色堪染，白蓮香正濃。分飛俱有恨，此別幾時逢。藕隱玲瓏玉，花藏縹緲容。何當假雙翼，聲影暫相從。
新林驛女吟示歐陽訓
作者：不詳（唐）

月明階悄悄，影只腰身小。誰是鶱翔人，願為比翼鳥。
擊盤歌送歐陽訓酒
作者：不詳（唐）

飛燕身輕未是輕，枉將弱質在巖扃。今來不得同鴛枕，相伴神魂入杳冥。
白衣女子木葉上詩
作者：不詳（唐）

桃花洞口開，香蕊落莓苔。佳景雖堪玩，蕭郎殊未來。
席上歌
作者：不詳（唐）

洞府深沈春日長，山花無主自芬芳。憑闌寂寂看明月，欲種桃花待阮郎。
鳳凰臺怪和歌四首
作者：不詳（唐）

深閨閑鎖難成夢，那得同衾共繡床。一自與郎江上別，霜天更自覺宵長。愁聽黃鶯喚友聲，空閨曙色夢初成。窗間總有花箋紙，難寄妾心字字明。寂靜璿閨度歲年，並頭蓮葉又如錢。愁人獨處那堪此，安得君來獨枕眠。臥病匡床香屢添，夜深猶有一絲煙。懷君無計能成夢，更恨砧聲到枕邊。
雜詩五首
作者：權德輿（唐）

婉彼嬴氏女，吹簫偶蕭史。彩鸞駕非煙，綽約兩仙子。神期諒交感，相顧乃如此。豈比成都人，琴心中夜起。陽臺巫山上，風雨忽清曠。朝雲與遊龍，變化千萬狀。魂交複目斷，縹緲難比況。蘭澤不可親，凝情坐惆悵。淇水春正綠，上宮蘭葉齊。光風兩搖盪，鳴佩出中閨。一顧授橫波，千金呈瓠犀。徒然路傍子，怳怳複淒淒。碧樹泛鮮飆，玉琴含妙曲。佳人掩鸞鏡，婉婉凝相矚。文袿映束素，香黛宜fT綠。寂寞遠懷春，何時來比目。含顰倚瑤瑟，丹慊結繁慮。失身不自還，萬恨隨玉箸。蘼蕪山下路，團扇秋風去。君看心斷時，猶在目成處。
廣陵詩
作者：權德輿（唐）

廣陵實佳麗，隋季此為京。八方稱輻湊，五達如砥平。大旆映空色，笳簫發連營。層臺出重霄，金碧摩顥清。交馳流水轂，迥接浮雲甍。青樓旭日映，綠野春風晴。噴玉光照地，顰蛾價傾城。燈前互巧笑，陌上相逢迎。飄飄翠羽薄，掩映紅襦明。蘭麝遠不散，管絃閑自清。曲士守文墨，達人隨性情。茫茫竟同盡，冉冉將何營。且申今日歡，莫務身後名。肯學諸儒輩，書窗誤一生。
古意
作者：權德輿（唐）

家人強進酒，酒後能忘情。持杯未飲時，眾感紛已盈。明月照我房，庭柯振秋聲。空庭白露下，枕蓆涼風生。所思萬裡餘，水闊山縱橫。佳期憑夢想，未曉愁雞鳴。願將一心人，當年歡樂平。長筵映玉俎，素手彈秦箏。fT睇呈巧笑，惠音激淒清。此願良未果，永懷空如酲。
雜言和常州李員外副使春日戲題十首
作者：權德輿（唐）

隨風柳絮輕，映日杏花明。無奈花深處，流鶯三數聲。蘭橈畫舸轉花塘，水映風搖路漸香。任興不知行近遠，更憐微月照鳴榔。簷前曉色驚雙燕，戶外春風舞百花。粉署可憐閑對此，唯令碧玉泛流霞。枕上覺，窗外曉。怯朝光，驚曙鳥。花墜露，滿芳沼。柳如絲，風嫋嫋。佳期遠，相見少。試一望，魂杳渺。閒庭無事，獨步春輝。韶光滿目，落蕊盈衣。芳樹交柯，不揮者何，知音誠稀。江春好遊衍，處處芳菲積。彩舫入花津，香車依柳陌。綠楊煙嫋嫋，紅蕊鶯寂寂。如何愁思人，獨與風光隔。曙月漸到窗前，移尊更就芳筵。輕吹乍搖蘭燭，不遣通宵盡醉，定知辜負風煙。露洗百花新，簾開月照人。綠窗銷暗燭，蘭徑掃清塵。雙燕頻驚夢，三桃競報春。相思寂不語，珠淚灑紅巾。雨歇風輕一院香，紅芳綠草接東牆。春衣試出當軒立，定被鄰家暗斷腸。春風半，春光遍。柳如絲，花似霰。歸心勞夢寐，
相思曲
作者：權德輿（唐）

少小別潘郎，嬌羞倚畫堂。有時裁尺素，無事約殘黃。鵲語臨妝鏡，花飛落繡床。相思不解說，明月照空房。
古樂府
作者：權德輿（唐）

風光澹蕩百花吐，樓上朝朝學歌舞。身年二八婿侍中，鶯啼日出不知曙，寂寂羅幃春夢長。
渡江秋怨二首
作者：權德輿（唐）

秋江平，秋月明，孤舟獨夜萬裡情。萬裡情，相思遠，渡秋江兮渺然，望秋月兮嬋娟。色如練，萬裡遍，
秋閨月
作者：權德輿（唐）

三五二八月如練，海上天涯應共見。不知何處玉樓前，初卷珠簾看不足。斜抱箜篌未成曲。稍映妝臺臨綺窗，靄靄遙分陌上光，迢迢對此閨中憶。早晚歸來歡宴同，
薄命篇
作者：權德輿（唐）

昔住邯鄲年尚少，只是嬌羞弄花鳥。青樓碧紗大道邊，麗質全勝秦氏女，槁砧寧用專城居。歲去年來年漸長，韶光日日看漸遲。摽梅既落行有時。甯知燕趙娉婷子，秋月空懸翡翠簾，春幃懶臥鴛鴦被。沙塞經時不寄書，離別苦多相見少，洞房愁夢何由曉。閑看雙燕淚霏霏，為問佳期早晚是，人人總解有黃金。
放歌行
作者：權德輿（唐）

夕陽不駐東流急，榮名貴在當年立。青春虛度無所成，一言一笑玉墀上，變化生涯如等閒。朱門杳杳列華戟，十千鬥酒不知貴，半醉留賓邀盡歡。銀燭煌煌夜將久，乍看皓腕映羅袖，微聽清歌發杏梁。雙鬟美人君不見，未央鐘漏醉中聞，聯騎朝天曙色分。雙闕煙雲遙靄靄，歲歲年年恣遊宴，出門滿路光輝遍。一身自樂何足言，年光看逐轉蓬盡，徒詠東山招隱詩。
旅館雪晴，又睹新月，眾興所感，因成雜言
作者：權德輿（唐）

寥寥深夜雪初晴，樓上雲開月漸明。池中片影依稀見，珠簾卷卻光更深，玉指持來色逾淨。夢覺青樓最可憐，歸鴻斷猿何處聲，深閨旅館遙相憶。長安五侯華閣開，人生少年全不久，相看且勸杯中酒。丈夫富貴自有期，
玉臺體十二首
作者：權德輿（唐）

鸞啼蘭已紅，見出鳳城東。粉汗宜斜日，衣香逐上風。情來不自覺，暗駐五花驄。嬋娟二八正嬌羞，日暮相逢南陌頭。試問佳期不肯道，落花深處指青樓。隱映羅衫薄，輕盈玉腕圓。相逢不肯語，微笑畫屏前。知向遼東去，由來幾許愁。破顏君莫怪，嬌小不禁羞。樓上吹簫罷，閨中刺繡闌。佳期不可見，盡日淚潺潺。淚盡珊瑚枕，魂銷玳瑁床。羅衣不忍著，羞見繡鴛鴦。君去期花時，花時君不至。簷前雙燕飛，落妾相思淚。空閨滅燭後，羅幌獨眠時。淚盡腸欲斷，心知人不知。秋風一夜至，吹盡後庭花。莫作經時別，西鄰是宋家。獨自披衣坐，更深月露寒。隔簾腸欲斷，爭敢下階看。昨夜裙帶解，今朝蟢子飛。鉛華不可棄，莫是槁砧歸。萬裡行人至，深閨夜未眠。雙眉燈下掃，不待鏡臺前。
贈友人
作者：權德輿（唐）

知向巫山逢日暮，輕袿玉佩暫淹留。曉隨雲雨歸何處，還是襄王夢覺愁。
舟行見月
作者：權德輿（唐）

月入孤舟夜半晴，寥寥霜雁兩三聲。洞房燭影在何處，欲寄相思夢不成。
雜興五首
作者：權德輿（唐）

叢鬢愁眉時勢新，初笄絕代北方人。一顰一笑千金重，肯似成都夜失身。乍聽絲聲似竹聲，又疑丹穴九雛驚。金波露洗淨於晝，寂寞不堪深夜情。琥珀尊開月映簾，調弦理曲指纖纖。含羞斂態勸君住，更奏新聲刮骨鹽。乳燕雙飛鶯亂啼，百花如繡照深閨。新妝對鏡知無比，微笑時時出瓠犀。巫山雲雨洛川神，珠襻香腰穩稱身。惆悵妝成君不見，含情起立問傍人。
青樓曲
作者：於濆（唐）

青樓臨大道，一上一回老。所思終不來，極目傷春草。
塞下曲
作者：於濆（唐）

紫塞曉屯兵，黃沙披甲臥。戰鼓聲未齊，烏鳶已相賀。燕然山上雲，半是離鄉魂。衛霍待富貴，豈能無乾坤。
山村曉思
作者：於濆（唐）

開門省禾黍，鄰翁水頭住。今朝南澗波，昨夜西川雨。牧童披短蓑，腰笛期煙渚。不問水邊人，騎牛傍山去。
馬嵬驛
作者：於濆（唐）

常經馬嵬驛，見說坡前客。一從屠貴妃，生女愁傾國。是日芙蓉花，不如秋草色。當時嫁匹夫，不妨得頭白。
苦辛吟
作者：於濆（唐）

壟上扶犁兒，手種腹長饑。窗下拋梭女，手織身無衣。我願燕趙姝，化為嫫母姿。一笑不值錢，自然家國肥。
野蠶
作者：於濆（唐）

野蠶食青桑，吐絲亦成繭。無功及生人，何異偷飽暖。我願均爾絲，化為寒者衣。
秦原覽古
作者：於濆（唐）

耕者戮力地，龍虎曾角逐。火德道將亨，夜逢蛇母哭。昔日望夷宮，是處尋桑穀。漢祖竟為龍，趙高徒指鹿。當時行路人，已合傷心目。漢祚又千年，秦原草還綠。
古宴曲
作者：於濆（唐）

雉扇合蓬萊，朝車回紫陌。重門集嘶馬，言宴金張宅。燕娥奉卮酒，低鬟若無力。十戶手胼胝，鳳凰釵一隻。高樓齊下視，日照羅衣色。笑指負薪人，不信生中國。
南越謠
作者：於濆（唐）

迢迢東南天，巨浸無津壖。雄風卷昏霧，干戈滿樓船。此時尉佗心，兒童待幽燕。三寸陸賈舌，萬裡漢山川。若令交趾貨，盡生虞芮田。天意苟如此，遐人誰肯憐。
述己歎
作者：於濆（唐）

不長不成人，及長老逼身。履善本求樂，及善尤苦辛。如何幽並兒，一箭取功勳。
遼陽行
作者：於濆（唐）

遼陽在何處，妾欲隨君去。義合齊死生，本不誇機杼。誰能守空閨，虛問遼陽路。
旅館秋思
作者：於濆（唐）

旅館坐孤寂，出門成苦吟。何事覺歸晚，黃花秋意深。寒蝶戀衰草，軫我離鄉心。更見庭前樹，南枝巢宿禽。
長城
作者：於濆（唐）

秦皇豈無德，蒙氏非不武。豈將版築功，萬裡遮胡虜。團沙世所難，作壘明知苦。死者倍堪傷，僵屍猶抱杵。十年居上郡，四海誰為主。縱使骨為塵，冤名不入土。
田翁歎
作者：於濆（唐）

手植千樹桑，文杏作中梁。頻年徭役重，盡屬富家郎。富家田業廣，用此買金章。昨日門前過，軒車滿垂楊。歸來說向家，兒孫竟諮嗟。不見千樹桑，一浦芙蓉花。
沙場夜
作者：於濆（唐）

城上更聲發，城下杵聲歇。徵人燒斷蓬，對泣沙中月。耕牛朝挽甲，戰馬夜銜鐵。士卒浣戎衣，交河水為血。輕裘兩都客，洞房愁宿別。何況遠辭家，生死猶未決。
裡中女
作者：於濆（唐）

吾聞池中魚，不識海水深。吾聞桑下女，不識華堂陰。貧窗苦機杼，富家鳴杵砧。天與雙明眸，只教識蒿簪。徒惜越娃貌，亦蘊韓娥音。珠玉不到眼，遂無奢侈心。豈知趙飛燕，滿髻釵黃金。
寒食
作者：於濆（唐）

二月野中芳，凡花亦能香。素娥哭新塚，樵柯鳴柔桑。田父引黃犬，尋狐上高岡。墳前呼犬歸，不知頭似霜。
邊遊錄戍卒言
作者：於濆（唐）

二十屬盧龍，三十防沙漠。平生愛功業，不覺從軍惡。今來客鬢改，知學彎弓錯。赤肉痛金瘡，他人成衛霍。目斷望君門，君門苦寥廓。
古徵戰
作者：於濆（唐）

高峰淩青冥，深穴萬丈坑。皇天自山谷，焉得人心平。齊魯足兵甲，燕趙多娉婷。仍聞麗水中，日日黃金生。苟非夷齊心，豈得無戰爭。
山村叟
作者：於濆（唐）

古鑿巖居人，一廛稱有產。雖沾巾覆形，不及貴門犬。驅牛耕白石，課女經黃繭。歲暮霜霰濃，畫樓人飽暖。
戍客南歸
作者：於濆（唐）

北別黃榆塞，南歸白雲鄉。孤舟下彭蠡，楚月沈滄浪。為子惜功業，滿身刀箭瘡。莫渡汨羅水，回君忠孝腸。
經館娃宮
作者：於濆（唐）

館娃宮畔顧，國變生嬌妒。勾踐膽未嘗，夫差心已誤。吳亡甘已矣，越勝今何處。當時二國君，一種江邊墓。
村居晏起
作者：於濆（唐）

村舍少聞事，日高猶閉關。起來花滿地，戴勝鳴桑間。居安即永業，何者為故山。朱門與蓬戶，六十頭盡斑。
感懷
作者：於濆（唐）

采薇易為山，何必登首陽。濯纓易為水，何必泛滄浪。貴崇已難慕，諂笑何所長。東堂桂欲空，猶有收螢光。
金穀感懷
作者：於濆（唐）

黃金驕石崇，與晉爭國力。更欲住人間，一日買不得。行為忠信主，身是文章宅。四者俱不聞，空傳墮樓客。
恨從軍
作者：於濆（唐）

不嫁白衫兒，愛君新紫衣。早知遽相別，何用假光輝。已聞都萬騎，又道出重圍。一軸金裝字，致君終不歸。
燒金曲
作者：於濆（唐）

天壽畏不永，燒金希長年。積土培枯根，自謂松柏堅。南陌試腰褭，西樓歌嬋娟。豈知蔓草中，日日開夜泉。
子從軍
作者：於濆（唐）

男作鄉中丁，女作鄉男婦。南村與北裡，日日見父母。豈似從軍兒，一去便白首。何當鑄劍戟，盡得丁男力。
越溪女
作者：於濆（唐）

會稽山上雲，化作越溪人。枉破吳王國，徒為西子身。江邊浣紗伴，黃金扼雙腕。倏忽不相期，思傾趙飛燕。妾家基業薄，空有如花面。嫁盡綠窗人，獨自盤金線。
巫山高
作者：於濆（唐）

何山無朝雲，彼雲亦悠揚。何山無暮雨，彼雨亦蒼茫。宋玉恃才者，恁虛構高唐。自垂文賦名，荒淫歸楚襄。峨峨十二峰，永作妖鬼鄉。
織素謠
作者：於濆（唐）

貧女苦筋力，繰絲夜夜織。萬梭為一素，世重韓娥色。五侯初買笑，建章方落籍。一曲古涼州，六親長血食。勸爾畫長眉，學歌飽親戚。
擬古諷
作者：於濆（唐）

洛陽大道傍，甲第何深邃。南畝無一廛，東園有餘地。春溪化桃李，秋沼生荷芰。草木本無情，此時如有為。旱苗當壟死，流水資嘉致。餘心甘至愚，不會皇天意。
贈太行開路者
作者：於濆（唐）

手劚太行山，心齊太行巔。劚盡太行險，君心更摩天。何如回苦辛，自鑿東皋田。
戍卒傷春
作者：於濆（唐）

連年戍邊塞，過卻芳菲節。東風氣力盡，不減陰山雪。蕭條柳一株，南枝葉微發。為帶故鄉情，依依藉攀折。晚風吹磧沙，夜淚啼鄉月。淩煙閣上人，未必皆忠烈。
富農詩
作者：於濆（唐）

長聞鄉人語，此家勝良賈。骨肉化饑魂，倉中有飽鼠。青春滿桑柘，旦夕鳴機杼。秋風一夜來，累累聞砧杵。西鄰有原憲，蓬蒿繞環堵。自樂固窮心，天意在何處。當門見堆子，已作桑田主。安得四海中，盡為虞芮土。
早發
作者：於濆（唐）

綠野含曙光，東北雲如茜。棲鴉林際起，落月水中見。此身何自苦，日日淩霜霰。流蘇帳裡人，猶在陽臺畔。
季夏逢朝客
作者：於濆（唐）

滻水桃李熟，杜曲芙蓉老。九天休沐歸，腰玉垂楊道。避路回綺羅，迎風嘶騕褭。豈知山谷中，日日吹瑤草。
隴頭水
作者：於濆（唐）

行人何彷徨，隴頭水嗚咽。寒沙戰鬼愁，白骨風霜切。薄日朦朧秋，怨氣陰雲結。殺成邊將名，名著生靈滅。
古別離
作者：於濆（唐）

入室少情意，出門多路岐。黃鶴有歸日，蕩子無還時。人誰無分命，妾身何太奇。君為東南風，妾作西北枝。青樓鄰裡婦，終年畫長眉。自倚對良匹，笑妾空羅幃。郎本東家兒，妾本西家女。對門中道間，終謂無離阻。豈知中道間，遣作空閨主。自是愛封侯，非關備胡虜。知子去從軍，何處無良人。
擬古意
作者：於濆（唐）

白玉若無玷，花顏須及時。國色久在室，良媒亦生疑。鴉鬟未成髻，鸞鏡徒相知。翻慚效顰者，卻笑從人遲。
隴頭吟
作者：於濆（唐）

借問隴頭水，終年恨何事。深疑嗚咽聲，中有徵人淚。自古蘊長策，況我非才智。無計謝潺湲，一宵空不寐。
思歸引
作者：於濆（唐）

不耕南畝田，為愛東堂桂。身同樹上花，一落又經歲。交親日相薄，知己恩潛替。日開十二門，自是無歸計。
秦富人
作者：於濆（唐）

高高起華堂，遠遠引流水。糞土視金珍，猶嫌未奢侈。陋巷滿蓬蒿，誰憐有顏子。
對花
作者：於濆（唐）

花開蝶滿枝，花落蝶還稀。惟有舊巢燕，主人貧亦歸。
宮怨
作者：於濆（唐）

妾家望江口，少年家財厚。臨江起珠樓，不賣文君酒。當年樂貞獨，巢燕時為友。父兄未許人，畏妾事姑舅。西牆鄰宋玉，窺見妾眉宇。一旦及天聰，恩光生戶牖。謂言入漢宮，富貴可長久。君王縱有情，不奈陳皇后。誰憐頰似桃，孰知腰勝柳。今日在長門，從來不如醜。
淮陽感懷
作者：李密（唐）

金風蕩初節，玉露凋晚林。此夕窮塗士，鬱陶傷寸心。野平葭葦合，村荒藜藿深。眺聽良多感，徙倚獨沾襟。沾襟何所為，悵然懷古意。秦俗猶未平，漢道將何冀。樊噲市井徒，蕭何刀筆吏。一朝時運會，千古傳名諡。寄言世上雄，虛生真可愧。
南隱遊泉山
作者：孔德紹（唐）

名山狎招隱，俗外遠相求。還如倒景望，忽似閬風遊。臨崖俯大壑，披霧仰飛流。歲積松方偃，年深椿欲秋。野花開石鏡，雲葉掩山樓。何須問方士，此處即瀛洲。
行經太華
作者：孔德紹（唐）

紛吾世網暇，靈嶽展幽尋。寥廓風塵遠，杳冥川穀深。山昏五里霧，日落二華陰。疏峰起蓮葉，危塞隱桃林。何必東都外，此處可抽簪。
夜宿荒村
作者：孔德紹（唐）

綿綿夕漏深，客恨轉傷心。撫弦無人聽，對酒時獨斟。故鄉萬裡絕，窮愁百慮侵。秋草思邊馬，繞枝驚夜禽。風度穀餘響，月斜山半陰。勞歌欲敘意，終是白頭吟。
王澤嶺遭洪水
作者：孔德紹（唐）

地籟風聲急，天津雲色愁。悠然萬頃滿，俄爾百川浮。還似金堤溢，翻如碧海流。驚濤遙起鷺，回岸不分牛。徒知懷趙景，終是倦陽侯。木梗誠無託，蘆灰豈暇求。思得乘槎便，蕭然河漢遊。
登白馬山護明寺
作者：孔德紹（唐）

名嶽標形勝，危峰遠鬱紆。成象建環極，大壯闡規模。層臺聳靈鷲，高殿邇陽烏。暫同遊閬苑，還類入仙都。三休開碧嶺，萬戶洞金鋪。攝心罄前禮，訪道挹中虛。遙瞻盡地軸，長望極天隅。白雲起梁棟，丹霞映栱櫨。露花疑濯錦，泉月似沉珠。今日桃源客，相僱失歸塗。
送舍利宿定普巖
作者：孔德紹（唐）

仁祠表虛曠，祇園展肅恭。棲息翠微嶺，登頓白雲峰。映流看夜月，臨峰聽曉鐘。澗芳十步草，崖陰百丈松。蕭然遙路絕，無複市朝蹤。
觀太常奏新樂
作者：孔德紹（唐）

大君膺寶曆，出豫表功成。鈞天金石響，洞庭弦管清。八音動繁會，九變葉希聲。和雲留睿賞，燻風悅聖情。盛烈光韶濩，易俗邁鹹英。竊吹良無取，率舞抃群生。
賦得涉江採芙蓉
作者：孔德紹（唐）

蓮舟泛錦磧，極目眺江幹。沿流渡楫易，逆浪取花難。有霧疑川廣，無風見水寬。朝來採摘倦，詎得久盤桓。
賦得華亭鶴
作者：孔德紹（唐）

華亭失侶鶴，乘軒寵遂終。三山淩苦霧，千里激悲風。心危白露下，聲斷彩弦中。何言斯物變，翻覆似遼東。
送蔡君知入蜀二首
作者：孔德紹（唐）

金陵已去國，銅梁忽背飛。失路遠相送，他鄉何日歸。靈關九折險，蜀道二星遙。乘槎若有便，希泛廣陵潮。
落葉
作者：孔德紹（唐）

早秋驚葉落，飄零似客心。翻飛未肯下，猶言惜故林。
句
作者：孔德紹（唐）

誰分菱花影，還看蓬鬢秋。
臨刑詩
作者：鄭頲（唐）

幻生還幻滅，大幻莫過身。安心自有處，求人無有人。
和謁孔子廟
作者：劉斌（唐）

性與雖天縱，主世乃無由。何言泰山毀，空驚逝水流。及門思往烈，入室想前修。寂寞荒階暮，摧殘古木秋。遺風曖如此，聊以慰蒸求。
和許給事傷牛尚書
作者：劉斌（唐）

名臣不世出，百工之所求。況乃非常器，遭逢興運秋。符彩照千里，銓衡綜九流。經綸資百物，樽俎寄皇猷。韶濩傾複理，典禮紊還修。雖貞棟樑任，兼好藝文遊。佇聞和鼎實，行當奉介丘。高衢翻稅駕，閱水遽遷舟。傳呼更何日，曳履聞無由。歸魂藐修路，徵棹艤邗溝。林薄長風慘，江上寒雲愁。夜臺終不曙，遺芳徒自留。
送劉散員同賦陳思王詩，得好鳥鳴高枝
作者：劉斌（唐）

春林已自好，時鳥複和鳴。枝交難奮翼，谷靜易流聲。間關才得性，矰繳遽相驚。安知背飛遠，拂霧獨晨徵。
詠山
作者：劉斌（唐）

靈山峙千仞，蔽日且嵯峨。紫蓋雲陰遠，香爐煙氣多。石樑高鳥路，瀑水近天河。欲知聞道裡，別自有仙歌。